Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 2 Pv 810/11/1104	Bratislava IV, 17.1.2014
EEČ : 2-11-27-2014

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava IV zo dňa 30.4.2012, spisová značka 2 Pv 810/11/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo vedené pre prečin sprenevery podľa § 213 ods. 1 Trestného zákona na OO PZ Devínska Nová Ves OR PZ Bratisla va IV na tom skutkovom základe, že obv. XXXXX v dňoch 28.12.2010 a 29.12.2010 prevzal v sídle spoločnosti XXXXX XXXXX rôzny stavebný materiál, na ktorý mu boli vystavené faktúry č. XXXXX zo dňa 28.12.2010 so splatnosťou dňa 11.01.2011 na 857, 43 EUR a č. XXXXX zo dňa 29.12.2010 so splatnosťou dňa 12.01.2011 na 768,57 EUR, pričom v rámcovej zmluve č. 10/2010, ktorú dňa 20.01.2010 uzavrel so spoločnosťou XXXXX XXXXX podľa § 409 a nasl. Obchodného zákonníka sa zaviazal rešpektovať výhradu vlastníckeho práva, s tým, že dodaný tovar zostáva vlastníctvom spoločnosti  XXXXX XXXXX až do úplného zaplatenia faktúr, a aj napriek splatnosti uvedených faktúr tovar nezaplatil, uhradil len sumu 300 EUR, stavebný materiál nevrátil a následne ho použil ako vlastný, čím spoločnosti XXXXX XXXXX., so sídlom XXXXX XXXXX spôsobil škodu vo výške 1.326,- EUR.

Uznesením prokurátora Okresnej prokuratúry Bratislava IV zo dňa 30.4.2012, spisová značka 2 Pv 810/11/1104, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátorky Okresnej prokuratúry Bratislava IV, sp. zn. 2 Pv  810/11 - 16 zo dňa 30.04.2012 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX stíhaného  pre prečin sprenevery podľa § 213 ods. 1 Trestného zákona, ktorého sa dopustil na vyššie uvedenom skutkovom základe.   Predmetným uznesením bola prokurátorkou okresnej prokuratúry obvinenému XXXXX určená podľa § 216 ods. 2 Tr. por. skúšobná doba podmienečného zastavenia trestného stíhania v trvaní 18 /osemnásť/ mesiacov.  Súčasne mu bola podľa  § 51 ods. 4 písm. c) Trestného zákona s poukazom na § 216 ods. 4 Trestného poriadku počas skúšobnej doby uložená povinnosť nahradiť spôsobenú škodu vo výške 1.326,- EUR poškodenej spoločnosti XXXXX XXXXX IČO: XXXXX so sídlom XXXXX XXXXX.
Uznesenie nadobudlo právoplatnosť dňa 19.05.2012, pričom uvedeným dňom začala obvinenému plynúť skúšobná doba v trvaní 18 /osemnásť/ mesiacov. Po jej uplynutí boli na obvineného XXXXX vyžiadané správy a posudky za účelom ďalšieho rozhodnutia vo veci, z ktorých vyplynuli nasledovné skutočnosti:
Z odpisu registra trestov vyplýva, že obvinený XXXXX počas skúšobnej doby nespáchal žiadny novší trestný čin.  
Z lustrácie v systéme AVÍZO vyplýva, že obvinený XXXXX nie je v súčasnosti trestne stíhaný.   
Z výpisu registra priestupkov vyplýva, že obvinený XXXXX bol od 09.11.2012 riešený v priestupkovom konaní na Odbore všeobecnej vnútornej správy Obvodného úradu v Bratislave.   Obvinený XXXXX má tri záznamy o priestupkoch spáchaných na úseku dopravy.
Zo správy OO PZ Devínska Nová Ves vyplýva, že obv. XXXXX má v mieste bydliska dobrú povesť. 
Počas plynutia skúšobnej doby bol tiež daný súhlas na vykonanie probácie za účelom odkontrolovania náhrady škody.   Zo správy probačného a mediačného úradníka Okresného súdu Bratislava IV vyplýva, že obvinený XXXXX uhradil poškodenej spoločnosti XXXXX XXXXX celú škodu vo výške 1.326,- EUR, tak ako mu bolo uložené v uznesení o podmienečnom zastavení trestného stíhania.   Prílohou správy probačného a mediačného úradníka sú potvrdenia zo spoločnosti XXXXX XXXXX
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil.  Inak rozhodne, a to prípadne aj počas skúšobnej doby, že sa v trestnom stíhaní pokračuje.
Z vyššie uvedených skutočností vyplýva, že obvinený XXXXX splnil všetky podmienky pre rozhodnutie o osvedčení sa, možno teda konštatovať, že obvinený viedol počas plynutia skúšobnej doby riadny život.
S poukazom na uvedené skutočnosti som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Petra Vodová
prokurátorka